อาการนี้มีส่วนด้วยมั้ยค่ะ ช่วงนี้เยี่ยวสีเข้มผิดปกติออกเหลืองเข้มแค่ก่อนเยี่ยวไม่เข้มค่ะใสๆเลยเพราะเป็นคนกินน้ำเยอะเยี่ยวไม่เคยเข้มเหมือนตอนนี้.แล้วก็รู้สืกหนักๆหน่วงๆท้อง เจ็บที่หัวนม #มีไรกับแฟนช่วงไข่ตกพอดีค่ะ อีก6 วัน ก็ถืงวัน ปจด มาค่ะ
สวัสดีค่ะ การจะทราบว่ามีการตั้งครรภ์หรือไม่นั้น ก็ควรรอให้ถึงกำหนดวันที่ที่ประจำเดือนควรจะมา หากไม่มา ก็ให้ตรวจหาการตั้งครรภ์ดูค่ะ ส่วนอาการต่างๆ ที่เป็นอยู่ คือปัสสาวะสีเข้ม ห่น่วงท้อง เจ็บที่หัวนม ไม่ใช่อาการของการตั้งครรภ์ เพราะส่วนใหญ่อาการของการตั้งครรภ์ จะปรากฎหลังจากที่มีอาการขาดประจำเดือนไปแล้วประมาณ 2 สัปดาห์ค่ะ ดังนั้น อาการที่เป็นอยู่ คือปวดหน่วงท้อง เจ็บหัวนม จึงเกิดจากสาเหตุอื่นๆ เช่น เป็นอาการก่อนการมีประจำเดือนมา หรือเกิดจากการมีความเครียด วิตกกังวล เป็นต้นส่วนอาการที่ปัสสาวะสีเข้ม อาจเกิดจากการดื่มน้ำน้อย หรืออาจดื่มน้ำเยอะ แต่มีการสูญเสียน้ำจากร่างกายมากไป เช่น สูญเสียทางเหงื่อจากอากาศที่ร้อน การอยู่กลางแจ้ง การออกกำลังกายมากไป เป็นไข้ มีท้องเสีย อาเจียน เป็นต้น หรืออาจเกิดจากการทานอาหารที่มีสีเข้ม เช่น เช่น แก้วมังกรสีม่วง บีทรูท เป็นต้น หรือทานยา อาหารเสริมบางชนิด เป็นต้น หรือหากมีอาการผิดปกติอื่นๆ ร่วมด้วย เช่น แสบหรือขัดเวลาปัสสาวะ ปัสสาวะบ่อย ปัสสาวะขุ่น กลั้นปัสสาวะไม่ได้ เป็นต้น ก็จะเกิดจากมีการติดเชื้อทางเดินปัสสาวะ เป็นต้น